Case ID: 1191668
Sentence 113: Göründüyü kimi, Təqsirləndirilən şəxs Azərbaycan Respublikası Cinayət Məcəlləsinin 128-ci maddəsi ilə ittiham elan edildiyi üçün, Azərbaycan Respublikası Cinayət-Prosessual Məcəlləsinin 139-cu maddəsinə əsasən bu əməlin Azərbaycan Respublikası Cinayət Məcəlləsinin 25.2-ci maddəsində təsbit edilmiş birbaşa qəsdi xarakterizə edən zəruri əlamətləri, yəni Təqsirləndirilən şəxs Zərərçəkmiş şəxs sağlamlığa yüngül zərər vurmaya aid xəsarət yetirəcəyini qabaqcadan görüb bunu arzu etməsi və yaxud Azərbaycan Respublikası Cinayət Məcəlləsinin 25.3-cü maddəsində dolayı qəsdi xarakterizə edən zəruri əlamətləri, yəni Təqsirləndirilən şəxs Zərərçəkmiş şəxs sağlamlığa yüngül zərər vuran xəsarət yetirməyi arzu etməsə də, həmin nəticəni (əməlinin sağlamlığa yüngül zərər vurma ilə nəticələnə biləcəyini) qabaqcadan görməsi və bu nəticənin baş verməsinə şüurlu surətdə yol verməsi baxılan işin sübut etmə predmetini təşkil edən hallarıdır və bu səbəbdən onlar (cinayətin birbaşa və ya dolayı qəsdlə törədilməsi) Cinayət-Prosessual Məcəllənin 143-146-cı maddələrinin tələblərinə müvafiq qaydada işə aid olan, mümkün və mötəbər sübutların məcmusu ilə kifayət qədər (inandırıcı şəkildə) sübuta yetirilməli idi. Lakin Təqsirləndirilən şəxs qarşı irəli sürülmüş ittihamın faktiki məzmununa və onun əməlini təşkil edən faktiki hallara baxdıqda aydın olur ki, ibtidai istintaq orqanı Cinayət Məcəlləsinin 25.2 və 25.3-cü maddələrində təsbit edilmiş əlamətləri müəyyən etmədən və onları cinayətin təsvirində göstərmədən Təqsirləndirilən şəxs Zərərçəkmiş şəxs sağlamlığa yüngül zərər vuran xəsarətləri məhz qəsdən yetirməsi haqqında nəticələrə gəlmişdir.